Haddaba markii ay muuqatay in uu Madaxweyne noqday Maxamed C/lah Farmaajo ayaa waxaa Magaalada Muqdisho iyo qaybo badan oo ka mid ah dalka ka bilowday Banaanbaxyadii ugu weynaa oo lagu taageero Madaxweyne Cusub, waxaa la arkayay dadweyne badan oo maraya Wadooyinka Magaalada Muqdisho iyo qeybo kale oo ka mid ah Gobalada Dalka Soomaaliya, sidoo kale waxaa la maqalayaa rasaas badan oo kor loo ridayo, taasi oo qeyb ka ah dabaaldegga.
